CELEX: 62014CN0366
Language: sl
Date: 2014-07-28 00:00:00
Title: Zadeva C-366/14: Predlog za sprejetje predhodne odločbe, ki ga je vložilo Budapesti XX., XXI. És XXIII. Kerületi Bíróság (Madžarska) 28. julija 2014 – Herrenknecht AG proti Hév-Sugár Kft.

6.10.2014   
            
            
               SL
            
            
               Uradni list Evropske unije
            
            
               C 351/6
            
         Predlog za sprejetje predhodne odločbe, ki ga je vložilo Budapesti XX., XXI. És XXIII. Kerületi Bíróság (Madžarska) 28. julija 2014 – Herrenknecht AG proti Hév-Sugár Kft.
   (Zadeva C-366/14)
   2014/C 351/07
   Jezik postopka: madžarščina
   
      Predložitveno sodišče
   
   Budapesti XX., XXI. És XXIII. Kerületi Bíróság
   
      Stranki v postopku v glavni stvari
   
   
      Tožeča stranka: Herrenknecht AG
   
      Tožena stranka: Hév-Sugár Kft.
   
      Vprašanji za predhodno odločanje
   
   
               1.
            
            
               Kako je treba razlagati člen 23(1) Uredbe Sveta št. 44/2001/ES (1) kar zadeva vprašanje katero je izključno pristojno sodišče, kadar sta v splošnih pogojih pogodbe, pogodbeni stranki, ki sta v sporu, več različnim sodiščem dodelili pristojnost za rešitev sporov v zvezi s pogodbo? Ali lahko tožeča stranka med tako določenimi sodišči prosto izbere med sodiščem, katerega pristojnost je izključna, in sodišči, katerih pristojnost je alternativna, in ali se iz tega lahko sklepa na izključno pristojnost sodišča, ki odloča o sporu?
            
         
               2.
            
            
               Kako je treba člen 3(1) Rimske konvencije (2), ki se nanaša na materialno pravo, ki se uporablja za presojo pogodbe, razlagati, kadar sta pogodbeni stranki v splošnih pogojih pogodbe določili pravo različnih držav članic kot tisto, ki se uporablja za pogodbo, in katero od teh je pravo, ki se zanjo uporablja?
            
         
      (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL, posebna izdaja v slovenščini, poglavje 19, zvezek 4 str. 42).
   
      (2)  Konvencija o uporabi prava v pogodbenih obligacijskih razmerjih, na voljo za podpis 19. junija 1980 v Rimu (UL 2005, C 169, str. 10).